Ansvarlig søkerkommune

Kristiansand kommune

Postboks 4

4685

# Intensjonsavtale

## Avtalens parter

Avtalen inngås mellom Sørlandet Sykehus Helseforetak (SSHF) og ansvarlig søkerkommune

Kontaktperson: Fagdirektør Susanne Hernes

Kontaktperson: Forskningssjef Frode Gallefoss, lungelege, professor UiB

## Avtalens hensikt

Intensjonsavtalen har til hensikt å legge til rette for samarbeid mellom partene i forbindelse med prosjektet «Digital hjemmeoppfølging av kronisk syke»

Regional koordineringsgruppe Agder (RKG) v/Kristiansand kommune som søkerkommune forbereder en søknad til Helsedirektoratet med tittelen «Digital hjemmeoppfølging av kronisk syke».

Sørlandet sykehus ønsker å fortsette samarbeidet med kommuner på Agder med bruk av digital hjemmeoppfølging til kronisk syke. Dette gjennom at sykehuset videre gir digital hjemmeoppfølging i perioder av pasientforløp, i hovedsak oppfølging til pasienter med kols, men i økende grad også oppfølging av pasienter med diabetes II, hjertesvikt og psykiatriske utfordringer. Sykehuset må stille med sykepleiere for å gjøre denne oppfølgingen. Oppfølgere på sykehuset bidrar i utarbeidelse av egenbehandlingsplan, hvor leger i spesialisthelsetjenesten involveres ved behov. Det skal være fokus på videreutvikling av pasientforløp og smidige overganger til kommune.

Målgruppen er i hovedsak kolspasienter, men med mulighet for andre kroniske lidelser som hjertesvikt, diabetes og multimorbiditet. Man ønsker å bygge videre på pågående initiativer for disse pasientene. I dag benytter sykehuset samme plattform i digital hjemmeoppfølging som kommunene, dette sikrer at pasientopplysningene kan deles på mellom aktørene. Erfaringer og kunnskap fra disse forløpene lager grunnlag for videre arbeid med digital hjemmeoppfølging.

Digital hjemmeoppfølging er en tjeneste som i større grad må tas i bruk på sykehusene. Det er ønskelig at DHO i enda større grad skal kunne benyttes av helsepersonell som et mulig verktøy og metode for å følge opp pasienter i kritiske faser av en sykdomstilstand.

Vi ser frem til å delta i prosjektet under forutsetning av ekstern støtte fra Helsedirektoratet.   
Dersom søknaden innvilges tildes det midler til ressurser til oppfølging av pasienter, men ikke for teknologi. Det betyr at sykehuset evt. må dekke kost for teknologien. Videre utprøving av digital hjemmeoppfølging i små skala vil ha liten økonomisk konsekvens, da vi har utstyrsavtale ut 2021. Håndtering av utstyr må inn i ordinære rutiner som andre behandlingshjelpemidler. IKT forvaltning bør inn i et ordinært driftsregime for å være skalerbart.

Dato \_\_\_\_\_\_\_\_\_\_\_\_\_\_\_\_\_ Sted: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sign\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Fagdirektør, SSHF